b'\n_START_ARTICLE_\nJaak Herodes\n_START_PARAGRAPH_\nJaak Herodes (s\xc3\xbcndinud 5. juunil 1944 Kilingi-N\xc3\xb5mmes) on eesti arst, ettev\xc3\xb5tja, poliitik ja omavalitsustegelane._NEWLINE_Ta l\xc3\xb5petas aastal 1971 Leningradi Pediaatria Meditsiinilise Instituudi._NEWLINE_1970\xe2\x80\x931980. aastatel t\xc3\xb6\xc3\xb6tas ta Rapla rajooni keskhaiglas narkoloogina._NEWLINE_Aastatel 1992\xe2\x80\x931995 oli ta VII Riigikogu liige, kuulus M\xc3\xb5\xc3\xb5dukate fraktsiooni ja oli sotsiaalkomisjoni aseesimees._NEWLINE_Aastatel 1997\xe2\x80\x932002 oli ta K\xc3\xa4ru vallavanem._NEWLINE_Ta oli Eesti Maa-Keskerakonna liige, hiljem kuulunud erakonda M\xc3\xb5\xc3\xb5dukad ja Sotsiaaldemokraatlikku Erakonda._NEWLINE_Ta on talupidaja ja kodukandiliikumise edendaja Lungu k\xc3\xbclas. _NEWLINE_Ta on K\xc3\xa4ru Hariduse Seltsi juhatuse liige. Ta on olnud Eesti Erametsaliidu juhatuse esimees (2000\xe2\x80\x932002), Eestimaa Talupidajate Keskliidu juhatuse liige, Raplamaa Omavalitsuste Arengufondi juhatuse esimees, Eesti Maaomavalitsuste Liidu juhatuse liige.'